turjo4nis/wikipedia-bn-dump-20250701 huggingface dataset:
উটপাখি

উটপাখি (, বৈজ্ঞানিক নাম: Struthio camelus), এক প্রকারের বৃহৎ, উড্ডয়নে অক্ষম পাখি। প্রজাতিটি Struthionidae (স্ট্রুথিওনিডি) গোত্র বা পরিবারের অন্তর্গত Struthio (স্ট্রুথিও) গণের অন্তর্গত। আফ্রিকার সাহারা মরুভূমির দক্ষিণের তৃণভূমি এদের বিচরণস্থল। এক বিশাল এলাকা জুড়ে এদের আবাস, প্রায় ৯৯ লক্ষ ৮০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।

স্বভাব 
কিউই, রিয়া, এমু, কেসোয়ারি প্রভৃতি উড়তে অক্ষম পাখিদের মত উটপাখিও Struthioniformes (স্ট্রুথিওনিফর্মিস) বর্গের অন্তর্গত। অনেক বিষয়েই এরা পক্ষীজগতে সেরা। সবচেয়ে উঁচু (৩ মিটার), সবচেয়ে ওজনদার (১৫০ কেজি), সবচেয়ে দৌড়বাজ (৭০ কিমি/ঘণ্টা) পাখি। ভূচর পাখিদের মধ্যে এটাই সবচেয়ে দ্রুতগামী। ডিম সবচেয়ে বড় (দেড় কেজি)। একমাত্র পাখি যার পায়ে দুটি মাত্র আঙুল রয়েছে। ডাঙায় বসবাসকারী প্রাণীদের মাঝে উটপাখির চোখ সবচেয়ে বড়।
খাদ্যাভ্যাসের দিক থেকে উটপাখি তৃণভোজী হলেও এটি প্রায়ই অমেরুদণ্ডী প্রাণী শিকার করে। এরা দলবদ্ধ জীব। ৫ থেকে ৫০টি সদস্যের যাযাবর দলে এরা ঘুরে বেড়ায়। হরিণ, জেব্রা, নু প্রভৃতির সাথেও দল বেঁধে বিচরণ করে। বিপদে পড়লে উটপাখি সাধারণত শুয়ে লুকিয়ে পড়ে অথবা দৌড়ে পালিয়ে যায়। কোণঠাসা হয়ে পড়লে শক্তিশালী পা দিয়ে লাথি দেয় বা শক্ত ঠোঁট দিয়ে ঠোকর দেয়। অঞ্চলভেদে প্রজননে বিভিন্নতা দেখা দেয়। তবে অধিকাংশ ক্ষেত্রে একটি পুরুষ তার নিজস্ব এলাকা দখল করে ফেলে এবং তার হারেমে দুই থেকে সাতটি স্ত্রী উটপাখি থাকে।

বিশ্বে উটপাখি পালন একটি লাভজনক ব্যবসা। বিশ্ববাজারে এর চামড়া, মাংস, পালক ইত্যাদির ব্যাপক চাহিদা রয়েছে। এটি, পোকা-মাকড় পেলেও খায়

চিত্রশালা

তথ্যসূত্র

বহিঃসংযোগ 

 (Common) Ostrich – Species text in The Atlas of Southern African Birds.
 British Domesticated Ostrich Association
 Index for various Ostrich studies and papers
 World Ostrich Association .

আফ্রিকার পাখি
উড্ডয়ন ক্ষমতাহীন পাখি
অ্যাঙ্গোলার পাখি
বতসোয়ানার পাখি
বুর্কিনা ফাসোর পাখি
ক্যামেরুনের পাখি
মধ্য আফ্রিকা প্রজাতন্ত্রের পাখি
চাদের পাখি
জিবুতির পাখি
মিশরের পাখি
ইরিত্রিয়ার পাখি
ইথিওপিয়ার পাখি
কেনিয়ার পাখি
লিবিয়ার পাখি
মালির পাখি
মৌরিতানিয়ার পাখি
মোজাম্বিকের পাখি
নাইজারের পাখি
নাইজেরিয়ার পাখি
নামিবিয়ারপাখি
সোমালিয়ার পাখি
সেনেগালের পাখি
দক্ষিণ আফ্রিকার পাখি
দক্ষিণ সুদানের পাখি
পশ্চিম সাহারার পাখি
তাঞ্জানিয়ার পাখি
উগান্ডার পাখি
জিম্বাবুয়ের পাখি
জাম্বিয়ার পাখি
পোষা পাখি
প্রাণিসম্পদ
সাহারা-নিম্ন আফ্রিকার পাখি
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
এমু

এমু বা ঈমু (বৈজ্ঞানিক নাম Dromaius novaehollandiae) এক প্রকার উড্ডয়ন অক্ষম পাখি। এদের নিবাস অস্ট্রেলিয়া মহাদেশের তৃণভূমিতে।

চিত্রশালা

তথ্যসূত্র 

ওশেনিয়ার পাখি
অস্ট্রেলিয়ার পাখি
উড্ডয়ন ক্ষমতাহীন পাখি
পোষা পাখি
অস্ট্রেলিয়ার স্থানীয় পাখি
অস্ট্রেলিয়ার জাতীয় প্রতীক
১৭৯০-এ বর্ণিত পাখি
জন ল্যাথাম (পক্ষীবিদ) কর্তৃক নামকরণকৃত ট্যাক্সা
কিউই

কিউই Apterygidae (অ্যাপ্টেরিজিডি) গোত্রের Apteryx (অ্যাপ্টেরিক্স) গণের অন্তর্গত একদল উড্ডয়ন অক্ষম পাখি যাদের বাস নিউজিল্যান্ডের গুটিকতক দ্বীপে। এরা দিবাচর নয়, সূর্যাস্তের পর খাবারের সন্ধানে বের হয়। ধূসর বাদামি রংয়ের এই পাখিদের আকৃতি অনেকটা মুরগির মতো। পৃথিবীর বুক থেকে হারিয়ে যাওয়া পাখি মোয়াদের গোত্রের সঙ্গে এদের যোগাযোগ আছে। অনেক অর্থেই কিউইরা আসলে ব্যতিক্রমী। আগের বড় পাখার যতটুকু এ যুগে টিকে আছে (মাত্র দুই ইঞ্চি) তাও ঢাকা পড়ে থাকে তাদের পালকের নিচে। একদম গোড়ার দিকে থাকার বদলে ওদের নাসারন্ধ্র থাকে লম্বা নমনীয় ঠোঁটের অগ্রভাগে। আর সব পাখির পালকের মতো এদের পালকের গোড়ার দিকে লম্বা হাতলের মতো থাকে না এবং সেগুলো অনেক নরম ও চুলের মতো। পাগুলো বেশ মোটা, মজবুত ও পেশিবহুল। প্রত্যেক পায়ের চার আঙ্গুলে একটি করে বড় নখর আছে। ছোট ছোট চোখগুলো দিনের আলোতে খুব বেশি সুবিধা করতে পারে না। কানের বাইরের দিকটা বেশ বড় ও উন্নত। ঠোঁটের গোড়ার দিকটায় ছোট ছোট লোমের মতো থাকে।

এদের বসবাস বনে। দিনে গর্ত বা কুঠুরির মধ্যে ঢুকে ঘুমিয়ে থাকে। আর পোকামাকড়, কীটপতঙ্গ, শুয়োপোকা ইত্যাদি খাবারের খোঁজে বের হয় রাতে। প্রয়োজনে কিউইরা বেশ দ্রুত দৌড়াতে পারে। আর ফাঁদে পড়লে অস্ত্র হিসেবে ব্যবহার করে ওদের থাবা। গর্তের মধ্যে একটি বা দুটি ডিম পাড়ে কিউই। ডিমের রং সাদা। ৮০ দিন ধরে ডিমে তা দিয়ে বাচ্চা ফোটায় সাধারণত পুরুষ কিউই পাখি। পর্যাপ্ত না থাকায় এদের প্রজাতি অনেকটাই হুমকির মুখে। নিউজিল্যান্ডে এদের অস্তিত্ব টিকিয়ে রাখার জোর চেষ্টা চলছে।

তথ্যসূত্র 

নিউজিল্যান্ডের পাখি
অ্যাপ্টেরিক্স
রেটাইট
সাধারণ নাম অনুযায়ী পাখি
নিউজিল্যান্ডের জাতীয় প্রতীক
উড্ডয়ন ক্ষমতাহীন পাখি
জর্জ রবার্ট গ্রে কর্তৃক নামকরণকৃত ট্যাক্সা
উইলিয়াম সমারসেট মম্‌

উইলিয়াম সমারসেট মম্‌ () (২৫ জানুয়ারি ১৮৭৪ – ১৬ ডিসেম্বর ১৯৬৫)  একজন ইংরেজ ঔপন্যাসিক, নাট্যকার এবং ছোটগল্প লেখক। বিংশ শতাব্দীর সবচেয়ে জনপ্রিয় ও বহুল বিক্রিত সাহিত্যিকদের তিনি অন্যতম।  সমালোচকদের থেকে পাঠকরা তার লেখার অধিক সমাদর করে থাকেন।

উল্লেখযোগ্য গ্রন্থসমূহ 
 অফ হিউম্যান বন্ডেজ
 দ্য মুন এন্ড সিক্সপেন্স
 দি স্যাকরেড ফ্লেইম

তথ্যসূত্র 

ইংরেজ সাহিত্যিক
ইংরেজ পুরুষ ছোটগল্পকার
১৮৭৪-এ জন্ম
১৯৬৫-এ মৃত্যু
ইংরেজ ঔপন্যাসিক
ইংরেজ নাট্যকার
হিন্দু-জার্মান ষড়যন্ত্র
ইংরেজ অজ্ঞেয়বাদী
২০শ শতাব্দীর ইংরেজ ঔপন্যাসিক
কিংস কলেজ লন্ডনের প্রাক্তন শিক্ষার্থী
মার্কিন যুক্তরাষ্ট্রে ব্রিটিশ প্রবাসী
ইংরেজ নাস্তিক
ইংরেজ পুরুষ ঔপন্যাসিক
ইংরেজ ছোটগল্পকার
হাইডেলবার্গ বিশ্ববিদ্যালয়ের প্রাক্তন শিক্ষার্থী
ভিক্টোরিয় ঔপন্যাসিক
প্যারিসের লেখক
মামুনুর রশীদ

মামুনুর রশীদ (জন্ম: ২৯ ফেব্রুয়ারি ১৯৪৮) একজন বাংলাদেশী নাট্যকার, অভিনেতা ও নাট্য পরিচালক। স্বাধীনতা উত্তর বাংলাদেশের মঞ্চ আন্দোলনের পথিকৃৎ। তার নাট্যকর্মে প্রখর সমাজ সচেতনতা লক্ষণীয়। শ্রেণীসংগ্রাম তার নাটকের এক গুরুত্বপূর্ণ বিষয়বস্তু। তিনি টিভির জন্যেও অসংখ্য নাটক লিখেছেন এবং অভিনয় করেছেন। বিভিন্ন সামাজিক ইস‌্যু নিয়ে, শ্রেণীসংগ্রাম, ক্ষুদ্র জাতিসত্তা অধিকার আদায়ের নানা আন্দোলন নিয়ে নাটক রচনা ও পরিবেশনা করে বাংলাদেশের নাট্য জগতে আলাদা স্থান করে নিয়েছেন।  নাট্যকলায় বিশেষ অবদানের জন্য ২০১২ সালে তিনি একুশে পদকে ভূষিত হন। ১৯৮২ সালে বাংলা একাডেমি পুরস্কার পেলেও স্বৈরশাসনের প্রতিবাদ স্বরূপ তিনি পুরস্কারটি প্রত্যাখ্যান করেন।

প্রারম্ভিক জীবন
১৯৪৮ সালের ২৯ ফেব্রুয়ারি মামুনুর রশীদ টাঙ্গাইল জেলার কালিহাতির পাইকড়া গ্রামে মাতুলালয়ে জন্মগ্রহণ করেন। বাবা হারুনুর রশীদ ডাক বিভাগে সরকারি চাকরি করতেন। সেই সুবাদে দেশের বিভিন্ন জেলার স্কুল-কলেজে লেখাপড়া করেছেন। ঢাকা পলিটেকনিক ইনস্টিটিউট থেকে পুরকৌশল বিভাগে ডিপ্লোমা করার পর ঢাকা বিশ্ববিদ্যালয় থেকে রাষ্ট্রবিজ্ঞানে স্নাতক ও স্নাতকোত্তর ডিগ্রি লাভ করেন।

নাট্যজীবন 
১৯৬৭ সালে তিনি তদানীন্তন পূর্ব পাকিস্তানে টেলিভিশনের জন্য নাটক লিখতে শুরু করেন যার বিষয়বস্তু ছিল মূলত পারিবারিক। সেসময় কমেডি নাটকও তিনি লিখতেন। নাট্যশিল্পের প্রতি তার প্রকৃত ভালোবাসা শুরু হয় টাঙ্গাইলে তার নিজ গ্রামে যাত্রা ও লোকজ সংস্কৃতির সঙ্গে তার নিবিড় পরিচয়ের সূত্র ধরে। তার যাত্রার অভিনয় অভিজ্ঞতা তার নাট্যভাবনাকে খুবই প্রভাবিত করেছিল। ১৯৭১ সালে তিনি বাংলাদেশের মুক্তিযুদ্ধে যোগ দেন এবং জড়িত হন স্বাধীন বাংলা বেতার কেন্দ্রের সঙ্গে। মুক্তিযুদ্ধকালীন তিনি তার প্রথম রচিত নাটক ‘পশ্চিমের সিঁড়ি’ কলকাতার রবীন্দ্রসদনে মঞ্চায়নের চেষ্টা করেন; কিন্তু তার আগেই ১৬ ডিসেম্বর দেশ স্বাধীনতা অর্জন করায়, নাটকটি আর তখন অভিনীত হয়নি। পরে নাটকটি ১৯৭২ সালে বাংলাদেশে অভিনীত হয়। সেই সময়টাও তার নাট্যচর্চায় প্রতিফলিত হয়েছে বিভিন্ন সময়ে। মুক্তিযুদ্ধের পর শুরু হয় তার আরেক নাট্যসংগ্রাম ‘মুক্ত নাটক আন্দোলন’। ১৯৭২ সালে কলকাতা থেকে স্বাধীন বাংলাদেশে ফিরে তিনি তৈরি করেন তার আরণ্যক নাট্যদল। তিনি টিভির জন্যে অসংখ্য নাটক লিখেছেন এবং অভিনয় করেছেন।

উল্লেখযোগ্য নাট্যকর্ম

অভিনীত চলচ্চিত্রসমূহ 
মামুনুর রশীদ নাটক রচনা ও নির্দেশনার পাশাপাশি অসংখ্য নাটক ও চলচ্চিত্রে অভিনয় করেন।

চলচ্চিত্র

পুরস্কার 
নাট্যাঙ্গনে গুরুত্বপূর্ণ অবদান রাখার জন্য মামুনুর রশীদ অসংখ্য পুরস্কারে ভূষিত হয়েছেন। স্বৈরশাসনের প্রতিবাদ স্বরূপ তিনি বাংলা একাডেমি পুরস্কার প্রত্যাখ্যানও করেন। তার উল্লেখযোগ্য পুরস্কারের মধ্যে রয়েছে-

 একুশে পদক 
 বাংলা একাডেমি পুরস্কার   
 জাতীয় চলচ্চিত্র পুরস্কার 
 মুনীর চৌধুরী সম্মাননা 
 মাওলানা ভাসানী পুরস্কার 
 অনীক থিয়েটার সম্মাননা

তথ্যসূত্র

বহিঃসংযোগ

 
 

১৯৪৮-এ জন্ম
জীবিত ব্যক্তি
বাংলাদেশী নাট্যকার
বাংলাদেশী টেলিভিশন অভিনেতা
বাংলাদেশী মঞ্চ অভিনেতা
বাংলাদেশী চলচ্চিত্র অভিনেতা
টাঙ্গাইল জেলার অভিনয়শিল্পী
শ্রেষ্ঠ খলচরিত্রে অভিনয়ের জন্য জাতীয় চলচ্চিত্র পুরস্কার (বাংলাদেশ) বিজয়ী
আলাওল সাহিত্য পুরস্কার বিজয়ী
নাটকে বাংলা একাডেমি সাহিত্য পুরস্কার বিজয়ী
বাংলাদেশী থিয়েটার পরিচালক
একুশে পদক বিজয়ী
বাংলা একাডেমি সাহিত্য পুরস্কার বিজয়ী
আকরাম খান (নৃত্যশিল্পী)

আকরাম হুসেইন খান, এমবিই বাংলাদেশী বংশোদ্ভূত একজন ব্রিটিশ নৃত্যশিল্পী। তিনি শাস্ত্রীয় কত্থক প্রশিক্ষণ এবং সমসাময়িক নৃত্যের আবহতে বড় হন।

কর্মজীবন 
খান উইমবল্ডন, লন্ডন, ইংল্যান্ডে বাংলাদেশী একটি পরিবারে জন্মগ্রহণ করেন।

তথ্যসূত্র 

১৯৭৪-এ জন্ম
জীবিত ব্যক্তি
ইংরেজ মুসলিম
বাংলাদেশী বংশোদ্ভূত ইংরেজ ব্যক্তি
ইংরেজ নৃত্যশিল্পী
জাতীয় নৃত্য পুরস্কার বিজয়ী
লরন্স অলিভিয়ে পুরস্কার বিজয়ী
অর্ডার অব দ্য ব্রিটিশ এম্পায়ার পদক বিজয়ী
বাংলাদেশী নৃত্যশিল্পী
বাংলাদেশী নৃত্য পরিচালক
লি হার্ভে অসওয়াল্ড

লি হার্ভে অসওয়াল্ড (অক্টোবর ১৮, ১৯৩৯ – নভেম্বর ২৪, ১৯৬৩) প্রেসিডেন্ট জন এফ. কেনেডির আততায়ী। তিনি একজন প্রাক্তন মার্কিন যুক্তরাষ্ট্রের নৌবাহিনীর সদস্য ছিলেন।

নৌবাহিনীর চাকরি থেকে অব্যাহতি পাওয়ার কিছুদিন পর তিনি ১৯৫৯ সালের অক্টোবর মাসে সোভিয়েত ইউনিয়ন থেকে দলচ্যুত হন। ১৯৬২ সালের জুন পর্যন্ত তিনি বেলারুশের মিন্‌স্ক শহরে বসবাস করেন। সেখান থেকে তিনি তার রুশ স্ত্রী মেরিনা অসওয়াল্ড পর্টারকে নিয়ে মার্কিন যুক্তরাষ্ট্রে ফিরে আসেন এবং ডালাসে বসবাস শুরু করেন।

কেনেডির হত্যাকাণ্ডের পর অসওয়াল্ডকে পুলিশ অফিসার জে. ডি. টিপ্পিট হত্যার আসামী হিসেবে গ্রেফতার করা হয়। টিপ্পিট কেনেডিকে গুলি করার আনুমানিক ৪৫ মিনিট পরে ডালাসের রাস্তায় হত্যা করা হয়। অসওয়াল্ডের বিরুদ্ধে পরে কেনেডি হত্যাকাণ্ডের আসামী হিসেবে মামলা করা হয়। অসওয়াল্ড কাউকে গুলি করার কথা অস্বীকার করেন এবং বলেন তাকে অন্যের অপরাধের দোষ দেওয়া হয়েছে। দুই দিন পর অসওয়াল্ডকে সিটি জেল থেকে কাউন্টি জেলে নেওয়ার পথে ডালাসের এক নাইটক্লাব মালিক জ্যাক রুবি তাকে সরাসরি সম্প্রচাররত টেলিভিশন ক্যামেরার সামনে গুলি করে।

তথ্যসূত্র

১৯৩৯-এ জন্ম
১৯৬৩-এ মৃত্যু
মার্কিন মার্ক্সবাদী
জাপানে মার্কিন প্রবাসী
মার্কিন সাম্যবাদী
মার্কিন খুনি
মার্কিন খুনের শিকার
সোভিয়েত ইউনিয়নে মার্কিন প্রবাসী
বিচার বহির্ভূত হত্যাকাণ্ড
মার্কিন সমাজতন্ত্রী
২০শ শতাব্দীর মার্কিন অপরাধী
মার্কিন গুপ্তঘাতক
ফিলিপাইনে মার্কিন প্রবাসী
খুনের শিকার পুরুষ
মার্ক ডেভিড চ্যাপম্যান

মার্ক ডেভিড চ্যাপম্যান (Mark David Chapman) বীট্‌ল্‌স শিল্পী জন লেননের আততায়ী। ১৯৮০ সালের ডিসেম্বর ৮ তারিখে চ্যাপম্যান নিউ ইয়র্ক শহরে লেননকে গুলি করে হত্যা করেন। লেনন ও তার স্ত্রী ইয়োকো ওনো যখন তাদের অ্যাপার্টমেন্ট ভবনের বাইরে দাঁড়িয়ে ছিলেন, তখন চ্যাপম্যান লেননের পিঠে ৪বার গুলি করেন। গুলি করার পরে পুলিশ আসা পর্যন্ত চ্যাপম্যান ঘটনাস্থলে অপেক্ষা করেন। পুলিশের হাতে গ্রেপ্তার হবার পর চ্যাপম্যান দোষ স্বীকার করেন। তাকে ২০ বছর থেকে যাবতজীবন কারাদণ্ডের সাজা দেয়া হয়। ২০১০ সাল পর্যন্ত ৫ বার তার প্যারোলে মুক্তির আবেদন খারিজ করা হয়েছে, ফলে তিনি এখনো নিউ ইয়র্কের অ্যাটিকা কারাগারে সাজাভোগ করছেন।  লেননের স্ত্রী ইয়োকো ওনো প্যারোলে চ্যাপম্যানের মুক্তির আবেদনের বিরোধিতা করেছেন।

তথ্যসূত্র 

আততায়ী
অসম্পূর্ণ
১৯৫৫-এ জন্ম
সিজোফ্রেনিয়ায় আক্রান্ত ব্যক্তি
মার্কিন গুপ্তঘাতক
২০শ শতাব্দীর মার্কিন অপরাধী
মার্কিন পুরুষ অপরাধী
খুনের দায়ে দোষী সাব্যস্ত মার্কিন ব্যক্তি
যাবজ্জীবন কারাদণ্ডে দণ্ডিত মার্কিন বন্দী
জীবিত ব্যক্তি
জেমস আর্ল রে

জেমস আর্ল রে (মার্চ ১০, ১৯২৮ - এপ্রিল ২৩, ১৯৯৮) মার্কিন যুক্তরাষ্ট্রের নাগরিক অধিকার আন্দোলনের (civil rights movement) নেতা ডঃ মার্টিন লুথার কিং -এর আততায়ী। তিনি এই অপরাধের জন্য যাবজ্জ্বীবন কারাভোগ করেন।

মার্টিন লুথার কিং হত্যা 
মার্টিন লুথার কিং আততায়ীর হাতে ১৯৬৮ সালের ৪ এপ্রিল নিহত হন। টেনেসীর মেমফিস নামক জায়গার লরেইন মোটেলের বারান্দায় তিনি গুলিবিদ্ধ হন।

ধৃত ও বিচার 
আর্ল রে লুথার হত্যার দু মাস পর ৮ জুন ১৯৬৮ সালে লন্ডনের হিথ্রো বিমান বন্দরে আটক হন। ১০ মার্চ ১৯৬৯ সালে তিনি মার্টিন হত্যা শিকার করেন। বিচারে তার ৯৯ বছরের কারাদন্ড হয়।

পলায়ন 
১৯৭৭ সারের ১১ জুন জেমস জেলখানা থেকে ছয় জন কয়েদিকে নিয়ে পলায়ন করেন। এবং ১৩ দিনের মধ্যে পুনরায় ধরা পড়েন।

মৃত্যু 
১৯৯৮ সালের ২৩ এপ্রিল জেমস হেপাটাইটিস সি এর কারণে মৃত্যুবরণ করেন।

আরও পড়ুন 
 ম্যাকমিলান, জর্জ, দ্য মেকিং অব এন অ্যাসাসিন
 হিথ্রো, জন, হোয়াই ডিড হি ডু ইট?

তথ্যসূত্র 

আততায়ী
১৯২৮-এ জন্ম
১৯৯৮-এ মৃত্যু
হেপাটাইটিসে মৃত্যু
স্কটিশ-আইরিশ বংশোদ্ভূত মার্কিন ব্যক্তি
মার্কিন গুপ্তঘাতক
খুনের দায়ে দোষী সাব্যস্ত মার্কিন ব্যক্তি
ডাকাতির জন্য দোষী সাব্যস্ত মার্কিন ব্যক্তি
এফবিআই শীর্ষ দশ ফেরারী
ইলিনয়ের সামরিক কর্মকর্তা
দ্বিতীয় বিশ্বযুদ্ধের মার্কিন সেনা কর্মকর্তা
২০শ শতাব্দীর মার্কিন অপরাধী
মার্কিন পুরুষ অপরাধী
বৃক্কের রোগে মৃত্যু
জ্যাক রুবি

জ্যাক রুবি (Jack Ruby) (মার্চ ২৫, ১৯১১ – জানুয়ারি ৩, ১৯৬৭)  প্রেসিডেন্ট জন এফ. কেনেডির আততায়ী লি হার্ভে অসওয়াল্ডের আততায়ী। তিনি পেশায় একজন নাইট ক্লাব অপারেটর ছিলেন। ২৪ শে নভেম্বর ১৯৬৩  সালে রুবি লী হার্বে ওসওয়াল্ডকে পুলিশের হেফাজতে থাকা অবস্থায় গুলি করে হত্যা করেন। এর দুই দিন আগে ওসওয়াল্ড যুক্তরাষ্ট্রের রাষ্ট্রপতি জন এফ কেনেডিকে হত্যার অভিযোগে গ্রেফতার হয়েছিলেন। ডালাসের জুরিগন তার মৃত্যুদন্ডের পক্ষে মত দেন। এই রায়ের বিরুদ্ধে উচ্চ আদালতে আপিল করার পর আদালত তার আপিল গ্রহণ করে নতুন করে বিচারের জন্য রায় দেন। তার নতুন বিচার শুরু হবার দিন রুবি অসুস্থ হয়ে পরেন  এবং কারাগারে মৃত্যুবরণ করেন। তিনি ফুসফুসের ক্যান্সারে আক্রান্ত ছিলেন।

তথ্যসূত্র 

আততায়ী
১৯১১-এ জন্ম
১৯৬৭-এ মৃত্যু
নৈশক্লাবের মালিক
পোলীয় ইহুদি বংশোদ্ভূত মার্কিন ব্যক্তি
কারা হেফাজতে মারা যাওয়া মার্কিন ব্যক্তি
মার্কিন যৌনকারবারি
শিকাগোর ব্যবসায়ী
টেক্সাসের অপরাধী
মস্তিষ্কের টিউমার থেকে মৃত্যু
যকৃতের ক্যান্সারে মৃত্যু
ফুসফুসের ক্যান্সারে মৃত্যু
ইলিনয়ের সামরিক কর্মকর্তা
জন এফ কেনেডির গুপ্তহত্যাকাণ্ডের সাথে জড়িত ব্যক্তি
খুনের দায়ে দোষী সাব্যস্ত মার্কিন ব্যক্তি
গাভ্রিলো প্রিন্সিপ

গাভ্রিলো প্রিন্সিপ (, ; ২৫ জুলাই ১৮৯৪২৮ এপ্রিল ১৯১৮) অস্ট্রিয়া-হাঙ্গেরি সাম্রাজ্যের যুবরাজ আর্চডিউক ফ্রাঞ্জ ফার্দিনান্দ ও তার স্ত্রীর গুপ্তঘাতক।  প্রিন্সিপ সার্ব জাতীয়ততাবাদী সন্ত্রাসবাদী দলের সদস্য ছিলেন। ১৯১৪ সালের ২৮শে জুন বসনিয়ার সারায়েভো শহরে এই হত্যাকাণ্ডটি সংঘটিত হয়। প্রিন্সিপের এই হত্যাকাণ্ডের রেশ ধরেই সে বছরের আগস্ট মাসে ইউরোপে প্রথম বিশ্বযুদ্ধের সূত্রপাত ঘটে। হত্যাকাণ্ডের জন্য প্রিন্সিপ কারাদন্ড লাভ করেন, এবং দুই বছর পর কারাগারে যক্ষ্মা রোগে মারা যান।

তথ্যসূত্র 

আততায়ী
প্রথম বিশ্বযুদ্ধ
১৮৯৪-এ জন্ম
১৯১৮-এ মৃত্যু
ফ্রাঞ্জ ফার্দিনান্দের হত্যাকাণ্ড
প্রথম বিশ্বযুদ্ধের কারণ
২০শ শতাব্দীর অপরাধী
উধাম সিং

উধাম সিং (), (২৬ ডিসেম্বর ১৮৯৯ – ৩১ জুলাই ১৯৪০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ মার্ক্সবাদী বিপ্লবী। ১৯১৯ সালে জালিয়ানওয়ালাবাগের হত্যাকাণ্ডের সময়ে যিনি পাঞ্জাব প্রদেশের বিলেতি গভর্নর ছিলেন, সেই মাইকেল ও'ডোয়াইয়ার-কে (Michael O'Dwyer) হত্যা করতে তিনি সংকল্পবদ্ধ হন। এই উদ্দেশ্যে উধাম সিং ১৯৩৪ সালে বিলেত গমন করেন। এবং অবশেষে ১৯৪০ সালের মার্চ মাসে - জালিয়ানওয়ালাবাগের হত্যাকাণ্ডের প্রায় ২১ বছর পরে - লন্ডনের এক সভাকক্ষে তিনি মাইকেল ও'ডোয়াইয়ার-কে গুলি করে হত্যা করেন।

জনপ্রিয় সংস্কৃতিতে 
উধাম সিং - এর জীবনী নিয়ে ২০০০ সালে তৈরী হয়েছে ভারতীয় চলচ্চিত্র  শহীদ উধাম সিং । এতে নাম ভূমিকায় অভিনয় করেছেন রাজ বব্বর।

তথ্যসূত্র 

১৮৯৯-এ জন্ম
মার্কসবাদী বিপ্লবী
ভারতবর্ষে ব্রিটিশবিরোধী সশস্ত্র আন্দোলন
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
আততায়ী
১৯৪০-এ মৃত্যু
মৃত্যুদণ্ড কার্যকর হওয়া বিপ্লবী
পাঞ্জাবি ব্যক্তি
ভারতীয় গুপ্তঘাতক
ভারতীয় বিপ্লবী
ভারতীয় শিখ
মৃত্যুদণ্ড কার্যকর হওয়া ভারতীয় ব্যক্তি
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
২০শ শতাব্দীতে যুক্তরাজ্য দ্বারা মৃত্যুদণ্ড
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
গুপ্তঘাতক যার মৃত্যুদণ্ড কার্যকর করা হয়েছে
বেয়ন্ত সিং

বেয়ন্ত সিং (পাঞ্জাবি: ਬੇਅੰਤ ਸਿੰਘ; ৬ জানুয়ারি ১৯৫৯ – ৩১ অক্টোবর ১৯৮৪) জন্ম ভারতের পাঞ্জাবের জয়তুতে, ইন্দিরা গান্ধীর একজন দেহরক্ষী ছিলেন, যে ইন্দিরা গান্ধীর হত্যাকান্ডে অংশগ্রহণ করেন এবং প্রধানমন্ত্রীর অন্য দেহরক্ষী দ্বারা নিহত হন।

তথ্যসূত্র

বহিঃসংযোগ 
 Beant Singh Biography

১৯৫৯-এ জন্ম
১৯৮৪-এ মৃত্যু
ভারতীয় শিখ
পাঞ্জাবি ব্যক্তি
সরকারের প্রধান-এর গুপ্তঘাতক
আততায়ী
১৯৮৪-এ ভারতে খুন
ভারতে আইন প্রয়োগকারী কর্মকর্তার দ্বারা নিহত ব্যক্তি
ভারতীয় সন্ত্রাসী
ভারতীয় কারা হেফাজতে মারা যাওয়া ব্যক্তি
সৎবন্ত সিংহ

সৎবন্ত সিংহ দেওল (১৯৬২ – ৬ জানুয়ারী ১৯৮৯) ছিলেন ভারতের প্রধানমন্ত্রী ইন্দিরা গান্ধীর দেহরক্ষী। ১৯৮৪ সালের ৩১ অক্টোবর সৎবন্ত ও অপর দেহরক্ষী বিয়ন্ত সিংহ শ্রীমতী গান্ধীকে তার বাসভবনে হত্যা করেন।

অপারেশন ব্লু স্টার চলাকালীন অমৃতসরের স্বর্ণমন্দিরে আশ্রয় নেওয়া বিচ্ছিন্নতাবাদী জঙ্গিদের বিরুদ্ধে সেনা অভিযানের প্রতিশোধকল্পেই ইন্দিরা গান্ধী হত্যাকাণ্ড সংঘটিত হয়। সৎবন্ত ও বিয়ন্ত একত্রে শ্রীমতী গান্ধীর বুকে ও পেট লক্ষ্য করে তেত্রিশবার গুলি চালায়। বিয়ন্ত সিংহ সর্বাগ্রে একটি এ. ৩৮ রিভলবার বার করে শ্রীমতী গান্ধীর পেটে তিনটি গুলি চালান। তিনি মাটিতে পড়ে গেলে সৎবন্ত নিজের স্টেন স্বয়ংক্রিয় অস্ত্রটির সাহায্যে তার দেহে ত্রিশ রাউন্ড গুলি চালান।

হত্যাকাণ্ডের অব্যবহিত পরেই অন্যান্য দেহরক্ষীদের গুলি চালনায় বিয়ন্ত নিহত হন। সৎবন্ত আত্মসমর্পণ করেন। তাকে গ্রেফতার করা হয় এবং পরে তিনি ও অপর ষড়যন্ত্রকারী কেহার সিং মৃত্যুদণ্ডে দণ্ডিত হন। দণ্ডাদেশ কার্যকর হয় ১৯৮৯ সালের ৬ জানুয়ারি। সৎবন্তই ছিলেন শেষ ব্যক্তি যাঁকে দিল্লির তিহার জেলে ফাঁসি দেওয়া হয়।

সৎবন্ত সিংহের জন্ম পাঞ্জাবের গুরদাসপুর জেলার আগোয়ান গ্রামে। তার পিতা তারলোক সিংহ ছিলেন একজন কৃষক। ১৯৮৮ সালের ২ মে বীরসা সিংহের কন্যা সুরিন্দর কৌরের সঙ্গে সৎবন্তের বিবাহ হয়। এই সময় তিনি জেলে ছিলেন।  তার বাগদত্তা তার অবর্তমানে একটি আনন্দ কারজে তার ছবিকে বিবাহ করেন।

অকালতখত ঘোষণাপত্র 
২০০৮ সালের ৬ জানুয়ারি, অমৃতসরে অবস্থিত শিখদের সর্বোচ্চ ধর্মীয় সংস্থা অকালতখত সৎবন্ত সিংহ ও ইন্দিরা গান্ধীর অন্যান্য হত্যাকারীদের শিখধর্মের শহিদ বলে ঘোষণা করেন।

পরবর্তী ঘটনা 
ইন্দিরা হত্যাকাণ্ড সৎবন্ত সিংহের নিকটাত্মীয়দের পাদপ্রদীপের আলোয় নিয়ে আসে। ফলে পাঞ্জাব থেকে দুটি লোকসভা নির্বাচনে তারা জয়লাভ করে।

তথ্যসূত্র

বহিঃসংযোগ 
 Shaheed Satwant Singh

ভারতীয় শিখ
১৯৮৯-এ মৃত্যু
ফাঁসিতে ঝুলিয়ে মৃত্যুদণ্ড কার্যকর করা ব্যক্তি
গুরদাসপুরের ব্যক্তি
ভারতীয় হত্যাকারী
মৃত্যুদণ্ড কার্যকর হওয়া ভারতীয় ব্যক্তি
ভারত কর্তৃক মৃত্যুদণ্ডপ্রাপ্ত ব্যক্তি
বিংশ শতাব্দীর মৃত্যুদণ্ড
ভারত কর্তৃক খুনের দায়ে দোষী সাব্যস্ত ব্যক্তি
হত্যাকাণ্ডে অভিযুক্ত ভারতীয়
মৃত্যুদণ্ডপ্রাপ্ত হত্যাকারী
১৯৬২-এ জন্ম
সরকারপ্রধানকে হত্যাকারী
আততায়ী
পাঞ্জাবি ব্যক্তি
১৯৮৪-এ ভারতে খুন
গুপ্তঘাতক যার মৃত্যুদণ্ড কার্যকর করা হয়েছে
খুনের দায়ে যার মৃত্যুদণ্ড কার্যকর করা হয়েছে
তিহার জেলের বন্দী
রামোন মের্কাদের

রামোন মের্কাদের (Ramon Mercader) ছিলেন স্পেনীয় কমিউনিস্ট ও এনকেভিডির এজেন্ট এবং রুশ বিপ্লবের নেতা লিওন ত্রৎস্কির আততায়ী। তিনি ১৯৪০ সালের আগস্ট মাসে মেক্সিকো সিটিতে ত্রৎস্কিকে খুন করেন এবং তাকে এই খুনের জন্য ২০ বছর মেক্সিকোর কারাগারে সাজা ভোগ করতে হয়। জোসেফ স্টালিন তাকে অর্ডার অব লেনিনে ভূষিত করেন এবং ১৯৬১ সালে তাকে সোভিয়েত ইউনিয়নের বীর উপাধিতে ভূষিত করা হয়।

তথ্যসূত্র

১৯১৩-এ জন্ম
১৯৭৮-এ মৃত্যু
কিউবায় ক্যান্সারে মৃত্যু
ফুসফুসের ক্যান্সারে মৃত্যু
বার্সেলোনার ব্যক্তি
স্পেনীয় আততায়ী
সোভিয়েত ইউনিয়নের বিদেশী বীর
কাতালান ব্যক্তি
সংশোধনবাদ বিরোধী
থেনমুলি রাজারত্নম

থেনমুলি রাজারত্নম (Thenmuli Rajaratnam) (১৯৭৪ - ১৯৯১) (ডাক নাম ধনু) একজন তামিল মহিলা চরমপন্থী। তিনি রাজীব গান্ধীর আততায়ী।

১৯৯১ সালের ২১ মে তারিখে ভারতের শ্রীপেরুম্বুদুর শহরে ধনু রাজীব গান্ধী, নিজে, ও আরো ১৬ জনকে আত্মঘাতী বোমা হামলার মাধ্যমে হত্যা করেন।

১৯৭৪-এ জন্ম
১৯৯১-এ মৃত্যু
আততায়ী
লিবারেশন টাইগার্স অব তামিল ঈলম সদস্য
শ্রীলঙ্কার তামিল বিদ্রোহী
ভারতে আত্মহত্যা
ডাহুক

ডাহুক (বৈজ্ঞানিক নাম: Amaurornis phoenicurus), ডাইক, পানপায়রা বা ধলাবুক ডাহুক Rallidae (রেলিডি) গোত্র বা পরিবারের অন্তর্ভুক্ত Amaurornis (আমুরর্নিস) গণের অন্তর্গত মাঝারি আকৃতির একটি পাখি। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়।এটি সাধারণত মাঠের ভিতরে ও কচুরি পানা পুকুরেও ডিম পারে।

গঠন 

এর দেহ কালচে এবং মুখমণ্ডল, গলা, বুক ও পেট সম্পূর্ণ সাদা। অন্যসব ঝিল্লির তুলনায় এরা বেশ সাহসী। ফলে মানববসতির আশেপাশে এদের প্রায়ই দেখা যায়। স্বভাবে এরা ক্রেপাসকুলার। প্রজননকালীন সময়ে বর্ষার প্রথম বৃষ্টিতে এরা উচ্চস্বরে বার বার ডাকে।

বর্ণনা  

ডাহুকের বৈজ্ঞানিক নামের অর্থ লাললেজী কালো পাখি (গ্রিক: amauros = কালচে, ornis = পাখি; লাতিন: phoenicurus = লাল লেজের গির্দি)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৮৩ লক্ষ ৪০ হাজার বর্গ কিলোমিটার এলাকা জুড়ে এদের আবাস। আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয়েছে।

তথ্যসূত্র 

এশিয়ার পাখি
ভারতের পাখি
বাংলাদেশের পাখি
জলচর পাখি
আমুরর্নিস
১৭৬৯-এ বর্ণিত পাখি
দক্ষিণ এশিয়ার পাখি
দক্ষিণ-পূর্ব এশিয়ার পাখি
সারস

সারস গ্রুইফর্মিস বর্গের গ্রুইডি গোত্রের অন্তর্গত একজাতীয় লম্বা পা ও লম্বা গলাবিশিষ্ট পাখি। চারটি গণে মোট ১৫ প্রজাতির সারস রয়েছে। বকের মত দেখতে হলেও এরা বংশগতিগতভাবে বকের সাথে কোনভাবেই সম্বন্ধযুক্ত নয়। বক উড়ার সময় গলা গুটিয়ে রাখে কিন্তু সারস গলা লম্বা করে উড়ে। দক্ষিণ আমেরিকা আর অ্যান্টার্কটিকা ছাড়া পৃথিবীর সব মহাদেশেই বিভিন্ন প্রজাতির সারস দেখা যায়। বেশিরভাগ সারস আন্তর্জাতিকভাবে বিপদগ্রস্ত প্রজাতি হিসেবে বিবেচিত।

খাদ্যবিচারের ক্ষেত্রে সারসকে সুযোগসন্ধানী বলা চলে। মৌসুম-বিচারে খাবারের প্রাপ্যতা ও দৈহিক চাহিদা অনুসারে এদের খাদ্যতালিকায় পরিবর্তন ঘটতে পারে। অনেকটা সর্বভূক স্বভাবের হওয়ায় এরা ছোট ইঁদুরজাতীয় প্রাণী, মাছ, ব্যাঙ থেকে শুরু করে পোকামাকড়, শস্যদানা, ফলমূল, উদ্ভিজ্জ অংশ ইত্যাদি সবই খায়। এরা স্থির অগভীর পানিতে পুরু করে ঘাস, লতাপাতা, গাছের ডাল ইত্যাদি দিয়ে বাসা করে। বাসায় সাধারণত একবারে দু'টি করে ডিম পাড়ে। পিতামাতা দু'জনেই সমানভাবে সন্তানের দেখাশোনা করে এবং পরবর্তী প্রজনন মৌসুমের আগ পর্যন্ত সন্তানকে নিজেদের কাছে রাখে।

কয়েক প্রজাতির সারস পরিযায়ী স্বভাবের; বছরের নির্দিষ্ট সময়ে এরা বহু দূরে পাড়ি জমায়। আবার কিছু প্রজাতির সারস পরিযায়ী স্বভাবের নয়। প্রজনন মৌসুমে এরা জোড়ায় জোড়ায় থাকে। অন্যান্য সময়ে বড় ঝাঁকে একসাথে বিচরণ করে।

শ্রেণিবিন্যাস ও প্রজাতি 
চারটি গণে মোট ১৫টি জীবিত প্রজাতি সনাক্ত করা হয়েছে:

উপগোত্র BALEARICINAE – ঝুঁটিয়াল সারস
 গণ Balearica
 কালোঝুঁটি সারস, Balearica pavonina
 মেটেঝুঁটি সারস, Balearica regulorum
উপগোত্র GRUINAE – সাধারণ সারস
 গণ Grus
 পাতি সারস, Grus grus, ইউরেশীয় সারস নামেও পরিচিত
 স্যান্ডহিল সারস, Grus canadensis
 হুপিং সারস, Grus americana
 দেশি সারস, Grus antigone
 ব্রল্গা, Grus rubicunda
 সাইবেরিয়ান সারস, Grus leucogeranus
 ধলাঘাড় সারস, Grus vipio
 ফণাওয়ালা সারস, Grus monacha
 কালোগলা সারস, Grus nigricollis
 লালঝুঁটি সারস, Grus japonensis, জাপানী সারস বা মাঞ্চুরিয়ান সারস নামেও পরিচিত
 গণ Anthropoides
 নীল সারস, Anthropoides paradisea
 ডেমোজিল সারস, Anthropoides virgo
 গণ Bugeranus
 Wattled crane, Bugeranus carunculatus

তথ্যসূত্র

আরও পড়ুন 
 Hayes, M.A. (2005): Divorce and extra-pair paternity as alternative mating strategies in monogamous sandhill cranes. MS thesis, University of South Dakota, Vermilion, S.D.. 86 p. PDF fulltext at the International Crane Foundation's Library

বহিঃসংযোগ 

 Saving Cranes website (ICF)
 Craneworld website, mainly in German
 individual recognition of cranes using frequency analysis of their calls
 Gruidae ভিডিও , the Internet Bird Collection
 Crane sounds on xeno-canto.org
 Cranes of the World, by Paul Johnsgard

সাধারণ নাম অনুযায়ী পাখি
শ্রেণিবিন্যাস অনুযায়ী পাখি
গ্রুইডি
নিকোলাস আইলওয়ার্ড ভিগর্স কর্তৃক নামকরণকৃত ট্যাক্সা
পানকৌড়ি

পানকৌড়ি Phalacrocoracidae (ফ্যালাক্রোকোরাসিডি) গোত্রের Phalacrocorax (ফ্যালাক্রোকোরাক্স) গণের অন্তর্ভুক্ত একদল জলচর পাখি। ইংরেজিতে এরা কর্মোরেন্ট ও শ্যাগ নামে পরিচিত। সারা পৃথিবীতে প্রায় ৪০ প্রজাতির পানকৌড়ি রয়েছে এবং এদের সবার দেহে কালো বর্ণের প্রাধান্য রয়েছে। সব পানকৌড়ি খুব ভাল সাঁতারু ও খাদ্যের (প্রধানত মাছ) খোঁজে এরা পানির খুব গভীরে ডুব দিতে সক্ষম। পানকৌড়ির বিষ্ঠা থেকে উৎপন্ন সার গুয়ানো একটি বাণিজ্যিক পণ্য হিসেবে যথেষ্ট সমাদৃত। পানকৌড়ির শ্রেণিবিন্যাসে বর্গ, গোত্র ও গণ নিয়ে যথেষ্ট বিতর্ক রয়েছে এবং সম্প্রতি বেশ কয়েকটি নতুন গণের নাম প্রস্তাব করা হয়েছে।

পানকৌড়ি সমুদ্রতীরবর্তী অঞ্চল, হ্রদ ও নদীনালায় বসবাস করে। ডালপালা, সামুদ্রিক আগাছা ও গুয়ানো দিয়ে ঝোপঝাড়, বৃক্ষ কিংবা সমুদ্রতীরবর্তী পাহাড়ের খাঁজে এরা বাসা করে। নতুন ডিমের বর্ণ নীলচে, তবে সময়ের সাথে সাথে চকচকে সাদা বর্ণ ধারণ করে। তিন থেকে পাঁচ সপ্তাহে ডিম ফুটে ছানা বের হয়। তিন বছর বয়সে এরা বয়োঃপ্রাপ্ত হয়।

চিত্রশালা

তথ্যসূত্র

বহিঃসংযোগ 

 Cormorant videos on the Internet Bird Collection
 
 First video of cormorant deep sea dive, by the Wildlife Conservation Society and the National Research Council of Argentina. WCS press release, 2012-07-31

জলচর পাখি
প্রচলিত নাম অনুযায়ী পাখি
পাখির গণ
আলবাট্রস

আলবাট্রস একটি সামুদ্রিক দিবাচর পাখি। এরা সাধারণ পাখির তুলনায় আকারে একটু বড় হয়। দুই ডানার মাঝের বিস্তার ৩ মিটারেরও বেশি হতে পারে যা এদের দৈহিক দৈর্ঘ্যের তুলনায় অনেক বেশি। এরা দক্ষিণ মেরুবলয়ে একটানা একই দিকে দীর্ঘক্ষণ উড়ে বেড়ায়। দুপাশে ডানা প্রসারিত করে এদের দলবদ্ধ নৃত্য দেখবার মত।

চিত্রশালা

তথ্যসূত্র

বহিঃসংযোগ 

 
 Roberts' VII Bird Species List (South Africa.)
 HANZAB complete species list (Handbook of Australian, New Zealand and Antarctic Birds.)
 BirdLife International Save the Albatross campaign
 The Agreement for the Conservation of Albatrosses and Petrels (ACAP)
 Albatross: Don Roberson's family page 
 Tracking Ocean Wanderers  The global distribution of albatrosses and petrels: Results from the Global Procellariiform Tracking Workshop, 1–5 September, 2003, Gordon’s Bay, South Africa. BirdLife International
 Albatros videos on the Internet Bird Collection

সামুদ্রিক পাখি
জলচর পাখি
জর্জ রবার্ট গ্রে কর্তৃক নামকরণকৃত ট্যাক্সা